#
ვერსია 3.0

პუბლიკაციის პერსონალური სემანტიკური პლათფორმა

# ჯერ მთავარი

კეთილი იყოს თქვენი მობრძანება. WordPress-ი ჩემთვის — განსაკუთრებული პროდუქტია. ყოველი ავტორი და მონაწილე ამატებს რაღაც თავისას და ერთად ჩვენ ვქმნით მშვენიერებას. WordPress-ის შექმნაზე ათასობით საათია დახარჯული და ყოველ დღე ჩვენ დროს ვუთმობთ მის სრულყოფილებამდე მიყვანას. მადლობას გიხდით, რომ თქვენ ის თქვენი სამყაროს ნაწილი გახადეთ.

— მეტ მულენვეგი

# ინსტალაცია: სახელგანთქმული 5-წუთიანი ინსტალაცია

1. გაშალეთ არქივი ცარიელ საქაღალდეში და ატვირთეთ სერვერზე.
2. გახსენით wp-admin/install.php ბრაუზერში. ეს სკრიპტი დაგეხმარებათ შექმნათ ფაილი `wp-config.php` თქვენს მონაცემთა ბაზასთან წვდომის პარამეტრებით.
   1. თუ რაიმე მიზეზით ავტომატური ინსტალაცია ჩაიშალა, არ ინერვიულოთ. ის ყველა სერვერზე არ მუშაობს. გახსენით `wp-config-sample.php` WordPad-ის მსგავს ტექსტურ რედაქტორში და შეავსეთ თქვენს მონაცემთა ბაზასთან წვდომის პარამეტრები.
   2. შეინახეთ ფაილი ახალი სახელით: `wp-config.php` და ატვირთეთ სერვერზე.
   3. გახსენით wp-admin/install.php ბრაუზერში.
3. კონფიგურაციის ფაილის შექმნისთანავე ინსტალაციის სკრიპტი შექმნის მონაცემთა ბაზის ცხრილებს, რომლებიც თქვენი ბლოგისთვისაა საჭირო. თუ მოხდა შეცდომა, შეამოწმეთ ფაილი wp-config.php და ხელახლა სცადეთ. თუ კვლავ არ გამოვიდა არაფერი, მიმართეთ მხარდაჭერის ფორუმს რაც შეიძლება მეტი შეგროვილი ინფორმაციით.
4. თუ პაროლი არ შეგიყვანიათ, დაიმახსოვრეთ ის, რომელიც გადმოგეცათ. თუ არ შეიყვანეთ მომხმარებლის სახელი, ნაგულისხმევად ის იქნება `admin`.
5. ისნტალაციის სკრიპტი გადაგამისამართებთ შესვლის გვერდზე. შედით ინსტალაციის დროს არჩეული მომხმარებლის სახელითა და პაროლით. თუ პაროლი ავტომატურად შეიქმნა, გადადით «პროფილის» ვებ-გვერდზე მის შესაცვლელად.

# განახლება

## ავტომატური განახლება

თუ განახლებას აკეთებთ 2.7 ვერსიიდან ან უფრო ახლიდან, შესაძლებელია ავტომატური განახლების სკრიპტის გამოყენება:

1. გახსენით wp-admin/update-core.php ბრაუზერში და მიჰყევით მითითებებს.
2. უფრო მეტს ელოდით? სულ ესაა!

## ხელით განახლება

1. რაიმეს განახლებამდე დარწმუნდით, რომ გაგაჩნიათ ყველა ფაილის სამარქაფო ასლი, როგორიცაა მაგალითად `index.php`.
2. წაშალეთ WP-ს ძველი ფაილები, შეინახეთ მხოლოდ შეცვლილი.
3. ჩამოტვირთეთ ახალი ფაილები.
4. ბრაუზერში გახსენით /wp-admin/upgrade.php.

## ცვლილებები თემებში

თუ თქვენ მორგებული გაქვთ საკუთარი შაბლონი, ვერსიიდან ვერსიაზე გადასვლისას საჭირო იქნება ზოგიერთი ცვლილების გაკეთება.

# სხვა სისტემებიდან გადმოსვლა

WordPress-ს შეუძლია ზოგიერთი სისტემის შიგთავსის იმპორტი. ჯერ უნდა დააყენოთ და გაუშვათ WordPress-ი, როორც ეს ზემოთ არის აღწერილი, შემდეგ გამოიყენოთ იმპორტის ჩვენეული ხელსაწყოები.

# სისტემური მოთხოვნები

- PHP ვერსია 4.3 ან უფრო ახალი.
- MySQL ვერსია 4.1.2 ან უფრო ახალი.

## სისტემური რჩევები

- Apache-ის მოდული mod_rewrite.
- ბმული http://wordpress.org-ზე თქვენი საიტიდან.

# ქსელური რესურსები

თუ გაგიჩნდათ კითხვები, რომლებიც არ ეხება ამ დოკუმენტს, გთხოვთ მიმართოთ მრავალრიცხოვან ქსელურ რესურსებს:

WordPress Codex
  კოდექსი — ეს არის ენციკლოპედია ყველაფერზე, რაც ეხება WordPress-ს. ეს არის ინფორმაციის ყველაზე სრულყოფილი წყარო WordPress-ის შესახებ.
WordPress-ის ბლოგი
  აქ შეგიძლიათ ნახოთ ბოლო განახლებები WordPress-ის სამყაროდან. ახალი ამბები WordPress-ის შესახებ პირველად აქ გამოჩნდება.
WordPress Planet
  WordPress Planet — ახალი ამბების აგრეგატორია, რომელიც აგროვებს ჩანაწერებს ბლოგებდან, WordPress-ის თემატიკის გარშემო, მთელი მსოფლიოს მასშტაბით.
მხარდაჭერის ფორუმი
  თუ ყველგან ეძებეთ და ვერ ნახეთ პასუხი თქვენს შეკითხვაზე, მხარდაჭერის ფორუმზე დიდი ალბათობით შეძლებენ თქვენს დახმარებას. იმისათვის, რომ დაგეხმარონ, გამოიყენეთ გააზრებული სათაური და ჩამოაყალიბეთ შეკითხვა მაქსიმალურად დეტალურად.
IRC-არხი WordPress-ისათვის
  არსებობს ონლაინ-ჩეტის არხი, რომელიც გამოიყენება WordPress-ის მომხმარებელთა მიერ დისკუსიებისათვის და ხანდახან მხარდაჭერისთვისაც. ზემოთ მითიტებული გვერდი დაგეხმარებათ მიიღოთ დამატებითი ინფორმაცია. (irc.freenode.net #wordpress)

# ინტერფეისები XML-RPC და Atom

შესაძლებელია ჩანაწერების გამოქვეყნება პირად ბლოგზე ისეთი ხელსაწყოების გამოყენებით, როგორებიცაა Windows Live Writer, Ecto, w.bloggar, Radio Userland (იგულისხმება, რომ თქვენ შეგიძლიათ გამოიყენოთ ელფოსტით პუბლიკაციის ფუქნცია), NewzCrawler და სხვა ხელსაწყოები, რომელთაც აქვთ ბლოგების წარმოების API! :) დამატებითი ინფორმაცია კოდექსში: XML-RPC მხარდაჭერა.

# გამოქვეყნება ელფოსტის მეშვეობით

ჩანაწერები შეიძლება გამოქვეყნდეს საფოსტო პროგრამის მეშვეობითაც! გახსენით პანელი «დაწერა» პარამეტრების განყოფილებაში და შეიტანეთ პარამეტრები თქვენი საიდუმლო POP3 ანგარიშისათვის. ამის მერე უნდა მოარგოთ `wp-mail.php` საფოსტო ყუთში ახალი ჩანაწერების პერიოდული შემოწმებისათვის. ეს შეიძლება გაკეთდეს ამოცანების დამგეგმველის Cron-ის დახმარებით, ან, თუ თქვენი ჰოსტინგის მომწოდებელი არ უზრუნველყოფს ამ სერვისს, გამოიყენოთ საიტების მონიტორინგის ერთ-ერთი სერვისი, მიუთითებთ რა თქვენი საიტის URL ფაილს: `wp-mail.php`.

გამოქვეყნება ადვილია: ნებისმიერი წერილი, რომელსაც გაგზავნით მითითებულ მისამართზე, გამოქვეყნდება როგორც ჩანაწერი, ხოლო სათაურად ექნება წერილის თემა. რეკომენდებულია, რომ ამისათვის გახსნათ ელფოსტის ცალკე ანგარიში. სკრიპტი წაშლის წარმატებულად გამოქვეყნებულ წერილებს.

# მომხმარებელთა როლები

ჩვენ შემოვიტანეთ როლების საკმაოდ მოქნილი სისტემა, ვერსია 2.0. ეწვიეთ კოდექს უფრო მეტის გასაგებად.

# ბოლო შენიშვნები

- თუ გქნებათ ნებისმიერი წინადადება, იდეა ან კომენტარი, ან თუ (მძიმე ამოოხვრა!) იპოვნით შეცდომას, გაწევრიანდით ჩვენთან მხარდაჭერის ფორუმზე.
- WordPress-ში არის მოხერხებული API ჩანართებისათვის, რაც საშუალებას მოგცემთ ადვილად გააუმჯობესოდ კოდი. თუ ეს დაგაინტერესებთ როგორც დეველოპერს, იხილეთ კოდექსის დოკუმენტაცია ჩანართების შესახებ. ბირთვის ფაილებს ჯობია ხელი არ ახლოთ.

# გაუზიარეთ ერთმანეთს სიყვარული

WordPress-ს არ გააჩნია არც მრავალმილიონიანი სარეკლამო კამპანია, არც ცნობილი სპონსორები, მაგრამ მას აქვს რაღაც უფრო მეტი — ეს თქვენა ხართ. თუ მოგწონთ WordPress-ი, მოუყევით მის შესახებ მეგობრებს, დაუყენეთ მათ ის, გაუზიარეთ ცოდნა ან შესთავაზეთ ჟურნალისტებს მოგვაქციონ ყურადღება.

WordPress — ეს არის b2/cafélog ის ოფიციალური გაგრძელება, რომელიც თავის დროზე დაწერა მაიკლ ბ-მ. მუშაობა გაგრძელდა WordPress-ის დეველოპერების მიერ. თუ გსურთ WordPress-ის მხარდაჭერა — გთხოვთ შემოგვწიროთ.

# საავტორო უფლებები

WordPress-ი გამოქვეყნებულია შემდეგი ლიცენზიის საფუძველზე: GPLv2 (იხილეთ license.txt).